Diari Oficial de la Generalitat Valenciana


Sumari del DOGV 5818, del 31-07-2008 (2008/9412)

Informació pública del Pla General d'Ordenació Urbana de Yátova.
----------------------------------------------------------------

### Dades del document

Número de DOGV
:   5818

Data del DOGV
:   31-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/9412


Data del document
:   22-07-2008

Organisme emissor
:   Ajuntament de yátova

Tipus de document
:   Informació Pública

Descriptors 

:   * Yátova
    * pla d'urbanisme
    * administració local

Informació pública del Pla General d'Ordenació Urbana de Yátova. [2008/9412]  
El Ple de l'Ajuntament de Yátova, en la sessió ordinària del dia 18 de juliol de 2008 va acordar:  
«Primer. Sotmetre a informació pública el Pla General d'Ordenació Urbana de Yátova, per període d'un mes, previ anunci en el Diari Oficial de la Comunitat Valenciana i en el diari Levante, a l'efecte de consulta en les oficines municipals i formulació d'al·legacions i suggeriments pels ciutadans i entitats interessades.  
Segon. Demanar, simultàniament, els informes següents:  
1. Informes dels departaments i òrgans de les administracions exigits per la legislació reguladora de les seues competències respectives.  
2. Dictamen de cada un dels municipis limítrofs.  
3. Informes de les empreses que gestionen o exploten infraestructures de servicis declarats essencials o d'utilitat pública.  
Tercer. Suspendre, amb subjecció al règim i efectes previstos en l'article 101 de la LUV, l'atorgament de llicències de parcel·lació, edificació, demolició i activitats en aquelles àrees del territori objecte del projecte de Pla General sotmés a informació pública les noves determinacions de les quals suposen modificació del règim urbanístic vigent, sense perjuí així mateix de mantindre la suspensió de llicències acordada en sessió de 12 de novembre de 2007 i publicada en el DOCV núm. 5650, de data 29.11.2007.»  
La informació pública del Pla General se subjecta al contingut, terminis i la resta de condicions que, d'acord amb l'article 562 del ROGTU, s'especifiquen a continuació:  
a) Títol: Pla General d'Ordenació Urbana de Yátova.  
b) Contingut: el Pla General conté els següents documents i plans:  
- Directrius definitòries de l'estratègia d'evolució urbana i d'ocupació del territori.  
- Memòria informativa.  
- Memòria justificativa.  
-Normes urbanístiques i ordenances.  
- Annex 1: vivendes de protecció pública.  
- Annex 2: fitxes de planejament i de gestió.   
· Pla de situació (I 1)  
· Pla de topografia del terme (I 2)  
· Pla del pla vigent. Classificació del sòl (I 3)  
· Pla del pla vigent. Protecció sòl no urbanitzable (I 4)  
· Pla d'abastiment i distribució aigua potable (I 5-a)  
· Pla de xarxa de sanejament (I 5-b)  
· Pla de línia elèctrica (I 5-c)  
· Pla d'ordenació estructural. Classificació i qualificació sòl (OE 1-a)  
· Pla d'ordenació estructural. Classificació i qualificació sòl (OE 1-b)  
· Pla d'ordenació estructural. Classificació i qualificació sòl (OE 1-c)  
· Pla d'ordenació estructural. Classificació i qualificació sòl (OE 1-d)  
· Pla d'ordenació detallada. Qualificació del sòl (OP2 a)  
· Pla d'ordenació detallada. Qualificació del sòl (OP2 b)  
· Pla d'ordenació detallada. Xarxes primària i secundària (OP3)  
· Pla d'ordenació detallada. Zones ordenació (OP4)  
· Pla d'ordenació detallada. Delimitació sectors i AR (OP5)  
El Pla General s'acompanya, així mateix, de la següent documentació complementària  
1. Estudi d'impacte ambiental.  
2. Estudi de paisatge.  
3. Estudi acústic.  
4. Estudi de recursos hídrics.  
5. Estudi d'inundabilitat.  
6. Catàleg de paisatge.  
7. Catàleg de béns i espais protegits.  
8. Document de síntesi de l'estudi d'impacte ambiental.  
c) Lloc de consulta: sala de comissions de l'Ajuntament de Yátova (C/ Mestre Romero núm. 7. Yátova).  
d) Horari de consulta: d'11.00 a 14.00 hores, de dilluns a divendres, durant el termini d'informació pública. En el mateix horari, els dimarts, podran efectuar-se consultes verbals a un tècnic de l'Oficina Tècnica Municipal.  
e) Obtenció de còpies: els interessats poden obtindre còpies de documents i plans del Pla General dirigint-se, en horari de 09.00 a 14.00 hores, a la copisteria següent: CRI Mestalla. C/ Convent Sant Francesc, 4, 46196 València. Telèfon 221 264 448.  
f) Termini de consulta i al·legacions: un mes, a comptar de l'endemà de la publicació d'este anunci en el Diari Oficial de la Comunitat Valenciana.  
g) Termini aprovació definitiva: conclòs el tràmit d'informació pública, l'Ajuntament resoldrà sobre la seua aprovació provisional, amb introducció de les rectificacions oportunes i ho remetrà a la conselleria competent en urbanisme interessant la seua aprovació definitiva. Transcorreguts 40 dies des de la sol·licitud d'aprovació definitiva, l'Ajuntament podrà sol·licitar que es resolga sense més dilació. Transcorreguts tres mesos sense resolució expressa, l'Ajuntament podrà requerir la Generalitat perquè reconega i publique l'aprovació definitiva, segons el que disposa l'article 84 de la LUV, 16/2005.  
Durant el període d'informació pública totes les persones, físiques i jurídiques, encara que no tinguen la condició d'interessades, poden consultar tota la documentació escrita, gràfica i cartogràfica integrant del Pla General i documentació complementària. Figura a este efecte un exemplar complet i diligenciat en l'Ajuntament. Així mateix podran presentar al·legacions, suggeriments, informes i qualssevol altres documents que estimen oportú aportar en relació amb l'expedient sotmés a informació pública.  
A més, com a via de participació informal, podrà plantejar-se qualsevol suggeriment sobre el Pla General per mitjà d'enviament telemàtic al correu electrònic de l'Ajuntament de Yátova: ayto\_gwqopq@xr.teq.gl.  
Yátova, 22 de juliol de 2008.- L'alcalde: Rafael Lisarde Cifre.